O româncă stabilită în Marea Britanie a observat faptul că în mediul online o mare parte dintre conaționații săi se plâng de prețurile uriașe de la tarabe, în timp ce ea consideră că în România nu sunt prețurile așa de mari cum spun oamenii.
Revoltată de părerea oamenilor din România, aceasta s-a decis să compare prețurile și să le demonstreze internauților că țara noastră nu este cea mai scumpă, așa cum ei consideră.
Iată cât costă un kilogram de cireșe în Marea Britanie!
Cât costă un kilogram de cireșe în Anglia
Femeia care locuiește în Londra a ținut să îi contrazică cu putere pe conaționalii săi care susțin că în România se găsesc cele mai scumpe cireșe din întreaga lume, publicând în mediul online un mesaj de-a dreptul impresionant.
„Am văzut zilele trecute pe net o doamnă care se plângea că în România sunt cele mai scumpe cireșe și că România e cea mai scumpă țară...
De curiozitate, am căutat și am aflat că, în țară, cireșele de mai se vând cu 60 de lei în supermarketuri și cu 25 - 30 de lei la comercianții de pe marginea drumului dintr-o comună ploieșteană ...
Nu spunem că e ieftină viața în România, știm cu toții că nu e așa... dar cu siguranță ceea ce spunea doamna despre care v-am povestit era o exagerare... Păi, veniți doamnă la «piața» noastră din incinta Harrods (centrul Londrei) să vedeți și aici cum stau treburile... ”, spune inițial românca stabilită în Marea Britanie citătă de Anunțul UK.
„Din păcate, nu avem o poză recentă să vă arătăm, dar vă spunem sub cuvânt de onoare: la Harrods e aproximativ 3 lire sterline doar o singură cireașă! Adică vreo 17 - 18 Lei! Iar prețul pe kilogram e fix 165 de lire sterline (zilele acestea) ”, a mai adăugat aceasta.
Astfel, românii care au văzut postarea femeii revoltate au putut afla faptul că un singur kilogram de cireșe poate ajunge la suma exorbitantă de aproximativ 955 de lei.
De asemenea, femeia a precizat faptul că anul trecut, în luna august, „când a fost vârf de sezon”, prețul cireșelor în Londra a fost mai mic, și anume pentru două cireșe trebuia să scoți din buzunar aproximativ 5.4 lire sterline.
„Fotografia atașată arată prețul din august, anul trecut, în vârf de sezon, cum s-ar spune, când prețul este la cel mai scăzut nivel. Era atunci 150 de lire sterline kilogramul... sau doar 5.40 lire sterline dacă voiai să cumperi două cireșe! Dacă v-am făcut poftă, puteți să faceți o plimbare pe la ASDA, o să găsiți sigur mai ieftine ”, a mai adăugat românca.